**№4 дәріс (2 сағат)**

**Дәрістің мазмұны**: **Қазақстандағы ТД-ның дамуының тарихы.**

 Бұрынғы одақтас республикалар тәуелсiздiк алды, 1991 жылы Қазақстан да егемендi мемлекет болды. 1990 жылдардың басында альтернативті (талғаулы) ТД пайда болды, эфирде телекөрермендер үшін мемлекеттiк және коммерциялық таралымдардың, әр түрлi телеарналардың арасында бәсеке пайда болды. Эфирде коммерциялық телеарналардың, сонымен қатар шетелдік талабағдарламалардың пайда болуы – теледидардың қазiргi дамуын анықтаған таралымдағы жаңа құбылыс.

Тікелей бағдарламалардың саны өстi, «ашық микрофондар» пайда болды, эфирдің монологтігін диалогтік формалар ауыстырды, тікелей телефон қосылулары теледидардағы айтарлықтай құбылыс болды. Көшелерде қойылған камералар мен микрофондар кез келген жүргіншінің көкейкестi сұрақтар бойынша пікірлерін айтып қалуға мүмкiндiк беретiн мiндеттi компонент болды.

1931 жылдың 4 мамыры – Қазақстандағы жүйелi таралым күні. 1958 жылдың
8 наурызы қазақстандық ТД-ның туған күнi.

Қазақстандағы таралымның негізін қалаушылар, телебағдарламалардың алғашқы айдарлары мен циклдары. Республика облыстарындағы телетаралымның дамуы: Қарағанды, Семей, Павлодар, Өскемен. Қазақстанның телетаралымы: тарихы мен қазіргі жайы, болашағы.

Қазақстанда теледидар 1958 жылдың 8 наурызынан басталды. Сол күні Алматы студиясының ТД өзінің бірінші сынақ бағдарламасын өткізген – ол қазіргі «Қазақстан» телерадиокомпаниясы. Соның iзiнше Өскеменде, Қарағандыда, 1959 жылы Жезқазғанда, 1960 жылы Петропавлда, Целиноградта (қазіргі Астана), Оралда,
1964 жылы Балқашта, Семейде, 1965 жылы Павлодарда меншiктi ТД пайда болды.

Қазақстанның ТД басында екітілді болды, хабардың 40%-ы қазақ тілiнде, 60% хабар орыс тілінде тарады. 1981 жылдың қаңтарынан ТД-ның республикалық программалары түрлi-түстi бейнеге ауыстырылды.

1984 жылы түрлi-түстi ТД-ның жаңа аппаратты-студиялы кешенi (АСК-2) пайдалануға берілді. Бұл архитектуралық ғимарат өзінің әдемілігімен республиканың оңтүстiк астанасын сәндеп қана қоймай, ТД қызметкерлерiнiң шығармашылық және техникалық мүмкiндiктерiн кеңейттi.

1984 жылдың 1 мамырында АСК-дан Қазақ ТД-ның екiншi программасы «Алатау» қазақ және ұйғыр тiлдерде эфирге шықты. Бұл программалар ақпараттық-публицистикалық, құжатты және көркемфильмдер, концерттер, телеспектакльдерден құралды, бағдарламалар ұлттық бағытта жүргізілді. 90-жылдардың соңында «Алатау» өз қызметiн тоқтатты.

1989 жылдан бастап бiрiншi мемлекеттiк арнада немiс тiлiндегi хабарлар беріле бастады. 1992 жылдан бері тұрақты түрде кәрiс редакциясы жұмыс істейді.
90-жылдардың басында Қазақ ТД республикалық екi арна және 19 жергiлiктi арна енгізді. «Қазақстан» телерадиокомпаниясының бiрiншi арнасы тоқсанына 564 сағат қазақ тiлiнде, 60 сағат орыс тiлінде, 9 сағат немiс тілінде және 1.10 сағат кәрiс тілінде бағдарламалар жүргізіп тұрды. «Алатау» арнасы тоқсанына 264 сағат қазақ тілінде және 22 сағат ұйғыр тiлінде тарады.

Елде әлеуметтiк-экономикалық және мәдени өмiрдiң қайта құрылумен байланысты қазақстандық эфирде программалардың интернационалдық мәселесi көтерілді.

Қазақстанның нарықтық қатынасқа өтуі басылымдардың, телекомпаниялардың бәсекеге түсу қажеттігін айқындады, сол кезде елде (1993 жылдың мәлiметi бойынша) 750 басылым мен 107 телекомпания болды. Сандық көрсеткiштердiң өсуі телерадиохабардың тәуелсiз, коммерциялық, кабельді арналарының пайда болуымен байланысты.

1990 жылдары электронды БАҚ-та альтернативті құрылымның шығуымен, елдегі таралымдағы децентрализация тенденциясы күшеюімен есте қалды.

Қазақстанның облыс және аудан орталықтарында ТД-ның коммерциялық желiсi, жергiлiктi кабельдiк желiлер пайда бола бастады, бейнесалондар кең түрде дамытыла бастады. Республиканың қалалары мен ауылдарында тұрғындардың 80%-дан артығы телехабарларды көрді. 1990 жылы Алматыда коммерциялық ТД-ның республикалық қауымдастығы құрылды, оның бiрiншi мүшелерi КТК коммерциялық арнасы мен «ТАҢ» телекомпаниясы болды. КТК 1990 жылдың 2 қарашасында, ТАҢ 1991 жылдың 1 сәуiрiнде құрылды. 1993 жылдың ортасынан Алматы қаласының эфирінде «31 арна» пайда болып, артынша 1997 жылға дейін жұмыс істеген тәуелсiз «Тотем» компаниясы эфирге шықты. Алматы ТД («АТД» Алматы теледидары») мемлекеттiк акционерлiк қоғам болып қайта құрылды, ол қазақ, орыс тілдерінде таралатын қазіргі «Рахат» телекомпаниясы. 1990 жылдың басында «Азия ТД», «Отырар», «Дала», «Гүлжан ТД», «Крамдс Твин» тәуелсіз телекомпаниялары бар болатын, олар ХХ ғасырдың ортасы мен аяғында өз таралымдарын тоқтатты.